# RSS

RSS és l'acrònim de Really Simple Syndication. Es tracta d'una família de formats de canals web XML utilitzats per publicar continguts actualitzats sovint, com ara llocs de notícies, blogs i podcasts, i per mitjà dels quals es pot compartir la informació i usar-la en altres llocs web o programes. És en essència una sindicació de continguts.
El principal avantatge del sistema és l'agilitat, ja que es fa innecessari haver de descarregar les imatges i els altres elements del web, descarregant-ne només els titulars; també el fet de poder adjuntar el contingut de molts llocs web en un sol espai. Per rebre les notícies RSS, la pàgina haurà de tenir disponible el servei RSS i un lector RSS.
Un programa que usa RSS s'anomena agregador, i n'hi ha de molts tipus: incrustats a navegadors web, widgets per a l'escriptori, en programes de correu electrònic i en webs i programes dedicats.
L'acrònim RSS es pot referir a qualsevol dels següents formats: Really Simple Syndication (RSS 2.0), RDF Site Summary (RSS 0.9 i 1.0) o Rich Site Summary (RSS 0.91).
Tot i que els formats RSS existeixen des del març de 1999, la icona RSS ("") no es va usar àmpliament fins al 2005-2006.

## Usos
### Notícies i blogs

L'ús històric de RSS ha estat seguir notícies i entrades de blog de manera còmoda. Un client RSS molt popular va ser Google Reader, que va tancar el 2013. Des de llavors, l'auge de les plataformes socials i la decaiguda de la blogosfera, no ha aparegut una alternativa centralitzada tan forta. Pel contrari, hi ha centenars d'alternatives funcionals, entre les quals destaca Nextcloud News.

### Podcasts

A l'any 2022, el fenomen dels podcast està revitalitzant l'interès per l'RSS i l'ús des de dispositius mòbils, amb aplicacions com AntennaPod que es manté activa des del 2012.

### Altres

En general, RSS es pot fer servir també per importar i exportar publicacions cronològiques de qualsevol tipus. Per exemple, l'Internet Archive permet generar canals RSS a partir de cerques de contingut, i seguir a través de RSS tot el que es publiqui amb un format, sobre un tema, o per part de certes autores. També, el promagari web d'agenda Gancio permet seguir o importar els seus continguts per RSS, malgrat no sigui un blog o un lloc de podcasts.

## Agregadors de codi lliure de canals RSS

* Marcel (imum.info net-reader) Arxivat 2019-06-03 a Wayback Machine. (Windows).
* Akregator un agregador lliure integrat a KDE per als sistemes operatius tipus Unix.
* Mozilla Firefox Arxivat 2006-04-19 a Wayback Machine. gestiona els canals RSS com a adreces d'interès. Disponible en català per GNU/Linux, Mac i Windows.
* Sage Arxivat 2012-12-16 a Wayback Machine. Extensió pel Firefox que permet organitzar els canals RSS i llegir-los a la pantalla del navegador.
* Mozilla Thunderbird Arxivat 2007-07-14 a Wayback Machine. gestiona els canals RSS anàlogament als comptes de correu. Disponible en català per GNU/Linux, Mac i Windows.
* Ticker Arxivat 2006-06-16 a Wayback Machine. un agregador lliure per a Linux/GNUstep.

## Servidors d'agregació de canals

* RSS Hub Arxivat 2022-05-22 a Wayback Machine., genera canals RSS per a dotzenes de portals que no suporten RSS.
* Nextcloud News, lector online i servidor per a apps mòbils.

## Valoracions sobre l'adopció

Segons Marshall Kirkpatric, coeditor del blog sobre tecnologia ReadWriteWeb, "la manca d'adopció del programari de lectura RSS per part dels consumidors i negocis és dels successos en la recent història tecnològica que pitjor parla de l'estat de la humanitat. Que un repositori personalitzat i centralitzat d'actualitzacions fetes via canals dinàmics d'informació oferts per fonts gratuïtes i fiables de publicació democràtica a tot el món hagi estat ignorat tecnològicament i reemplaçat en l'atenció popular per jueguitos que podreixen la ment fets en Flash a Facebook és tan depriment com la manera en què els somnis de l'educació pública es van trencar quan la promesa de la televisió es va tornar la seva realitat. [...] És terrible".

## Crítica
### Avantatges

Trobem que:
- Les pàgines web i blocs distribueixen a través dels canals RSS les últimes actualitzacions d'aquelles pàgines web que són del seu interès. Mitjançant RSS podràs assabentar-te de les últimes notícies.
- La decisió està del costat de l'usuari, ja que ell és qui tria a quines pàgines web subscriure i quan donar-se de baixa d'aquestes pàgines web.
- L'RSS suposa un important estalvi en el temps de navegació i recerca d'informació. Al lector RSS, l'usuari tindrà un resum dels articles per poder decidir quina informació vol llegir.
- L'RSS està lliure d'SPAM, perquè no has de donar el teu correu electrònic. Això no passa amb subscripcions per correu electrònic, en què a més de rebre notícies, podries rebre també SPAM o altra informació no desitjada. Quan estàs subscrit a les fonts RSS d'una pàgina web, no rebràs altra informació que la que es publiqui a les pàgines web que són del teu interès.
- La cancel·lació de la subscripció a la pàgina web serà ràpida i senzilla. A les subscripcions via correu electrònic, sovint el subscriptor ha d'especificar les raons per les quals vol donar-se de baixa i després de ser confirmats petició. En canvi, amb l'RSS només s'ha d'eliminar la pàgina web del lector d'RSS. És així de senzill.
- Rebre les fonts o Canals RSS de les teves pàgines web preferides és totalment gratuït. Tant els continguts com la majoria dels programes (lectors RSS) que permeten llegir les notícies RSS són totalment gratuïts.
- Tots aquests avantatges es resumeixen en: els sistemes RSS et faciliten enormement l'accés a la informació d'internet que més t'interessa i et permeten estar permanentment informat.

### Desavantatges

Per contra:
- No tots els lectors RSS mostren les fotos (encara que molts sí que ho fan).
- Rebre els canals RSS creen més trànsit i demanda al servidor, i per això pot fer que la connexió a Internet es torni una mica més lenta (encara que en realitat, el consum de banda dels Canals RSS és mínim),
- Atès que es tracta d'una nova tecnologia, és possible que algunes pàgines web d'interès no publiquin encara les seves notícies a través d'un canal o font RSS.
- El vocabulari que s'utilitza, especialment la terminologia especialitzada, són una mica confusos. Es tracta de termes en anglès que sovint no es tradueixen al català. A més, i atès que es tracta d'una tecnologia nova per a la majoria dels usuaris, els termes en català són una mica confusos.

## Els estàndards
### RSS 1.0

El següent és un exemple d'arxiu RSS 1.0.

### RSS 2.0

El següent és un exemple d'arxiu RSS 2.0.

## Vegeu també

* Atom, un format similar en ús a RSS
* Viquinotícies en RSS
* Outline Processor Markup Language, un altre format usat en podcasts.

## Enllaços externs

* Bitàcoles i sindicació de continguts: dues eines per difondre informació Arxivat 2006-02-16 a Wayback Machine., de Jorge Franganillo Arxivat 2007-03-12 a Wayback Machine. i Marcos Antonio Catalán. (català)
* Què és RSS, Atom i XML?, explicació detallada sobre l'ús de l'RSS. (català)
* Video: RSS in Plain English (anglès) Vídeo explicatiu de 4 minuts a YouTube.

## Referències

* ↑ http://www.rss.nom.es/ Arxivat 2014-03-21 a Wayback Machine.
* ↑ «Lectors d'RSS – blog gencat». [Consulta: 29 març 2022].
* ↑ «How to Download Podcasts on Android» (en anglès), 03-12-2018. [Consulta: 29 març 2022].
* ↑ «AntennaPod» (en anglès). [Consulta: 29 març 2022].
* ↑ «RSS Feeds and the Archive». [Consulta: 29 març 2022].
* ↑ «Home» (en anglès). [Consulta: 29 març 2022].
* ↑ http://www.rss.nom.es/ventajas-sistema-rss/ Arxivat 2014-03-21 a Wayback Machine.
* ↑ http://www.rss.nom.es/desventajas-rss-espanol/ Arxivat 2014-03-21 a Wayback Machine.